text: [{"text_idx": "#000001", "text": "Minnir fra\u0301 mi\u0301ni ti\u0301\u00f0 sum ungur NSI\u0301 leikari"}, {"text_idx": "#000002", "text": "Undirrita\u00f0i byrja\u00f0i at venja fo\u0301tbo\u0301lt vi\u00f0 NSI\u0301 i\u0301 1980. Ta\u0301 var einki, sum kalla\u00f0ist sma\u0301piltar. Ta\u00f0 byrja\u00f0i vi\u00f0 piltum, sma\u0301dreingjum, dreingjum, unglingum og so framvegis..."}, {"text_idx": "#000003", "text": "A\u0301 piltali\u00f0num kundi aldursmunurin a\u0301 leikarunum vera nokkso sto\u0301rur. Til d\u00f8mis kundi ein 8 a\u0301ra gamal leikari sp\u00e6la saman vi\u00f0 og i\u0301mo\u0301ti leikarum, sum vo\u0301ru 11 a\u0301ra gamlir."}, {"text_idx": "#000004", "text": "Venjari hja\u0301 okkum var Tummas Jacobsen (Tummas hja\u0301 Hennebeth) sum var\u00f0 tilnevndur hei\u00f0urslimur hja\u0301 NSI\u0301 i\u0301 2017."}, {"text_idx": "#000006", "text": "Fleiri av teimum st\u00f8rru fel\u00f8gum i\u0301 F\u00f8royum h\u00f8vdu eitt A-li\u00f0 og eitt B-li\u00f0 tilmelda\u00f0 i\u0301 teimum ymisku deildunum. Solei\u00f0is var eisini hja\u0301 okkum. Fyrstu mongu a\u0301rini vo\u0301ru li\u00f0ini ikki deild upp i\u0301 A-li\u00f0 og B-li\u00f0; vit leiktu \u00f8ll saman."}, {"text_idx": "#000009", "text": "Vit vo\u0301r\u00f0u koyrdir u\u0301t a\u0301 Toftakaj vi\u00f0 bussinum hja\u0301 Svend Olsen, sa\u0301la (Svend i\u0301 Hj\u00f8llum). Okkara kendi sku\u0301labussf\u00f8rari i\u0301 fleiri a\u0301r, og na\u0301bu\u0301gvi hja\u0301 undirrita\u00f0a."}, {"text_idx": "#000010", "text": "Ve\u00f0ri\u00f0 var einki serligt. Ta\u00f0 var sera ruskut i\u0301 sjo\u0301num. No\u0301gvir av leikararnum byrja\u00f0u at fa\u0301a sjo\u0301verk, og Tummas hja\u0301 Hennebeth royndi sum fr\u00e6gast at ganga vi\u00f0 spy\u0301ggibakkum millum leikararnar. Teir, sum ikki h\u00f8vdu sjo\u0301verk, vitja\u00f0u Kioskina hja\u0301 Per Petersen (Per Bor\u00f0) og keyptu s\u00e6r okkurt gott."}, {"text_idx": "#000012", "text": "A\u0301 veg ni\u00f0an av Kongabru\u0301nni funnu vit skjo\u0301tt u\u0301tav, at okkara einasti ma\u0301lverji, Atli Johannesen, var so illa fyri av baldruta siglitu\u0301rinum su\u00f0ur til Havnar, at hann sa\u0301 seg ikki f\u00f8ran fyri at sp\u00e6la dystin."}, {"text_idx": "#000015", "text": "Vit fingu oyruna totalt i\u0301 HB maskinuna. Ta\u0301 i\u00f0 dysturin var li\u00f0ugur var st\u00f8\u00f0an 27-0 til HBa-piltarnar. Ta\u00f0 sigur nokkso no\u0301gv um, hvussu sto\u0301rur munur var a\u0301 li\u00f0unum ba\u0301\u00f0um, at HB ma\u0301lverjin fo\u0301r av v\u00f8llinum 15 minuttir fyri leiklok, ti\u0301 hann skuldi vi\u00f0 Smyrli til Su\u00f0uroyar. Eingin ma\u0301lverji kom inn fyri hann; ta\u00f0 var neyvan ney\u00f0ugt, ti\u0301 vit komu n\u00e6rum ikki fram um mi\u00f0juna."}, {"text_idx": "#000016", "text": "Allan Samuelsen, sum var ein fantastiska evnarri\u0301kur a\u0301lopssp\u00e6lari, skora\u00f0i heili 12 ma\u0301l i\u0301 dystinum. Allan er i\u0301 dag betur kendur sum smi\u0301landi og fryntligi port\u00f8rurin, og ikki minst eina av okkara st\u00f8rstu country-entusiastum og to\u0301nleikafyriskiparum."}, {"text_idx": "#000017", "text": "Eftir dystin fo\u0301ru allir leikararnir og venjari yvir a\u0301 Lofti\u00f0 at fa\u0301a okkum grillmat. Lofti\u00f0 var yvirav Effo/Fast i\u0301 Gundadali. Ella a\u0301 ovaru h\u00e6dd har ha\u0301rfri\u0301kanarstovan AURORA heldur til i\u0301 dag."}, {"text_idx": "#000018", "text": "Ta\u0301 i\u00f0 vit vo\u0301ru lidnir at eta, settu vit ko\u0301sina oman a\u0301 Kongabru\u0301nna fyri at na\u0301a fer\u00f0amannaskipi\u00f0 Tro\u0301nda. N\u00e6stan komnir oman a\u0301 kajuna si\u0301ggja vit, at Tro\u0301ndur er vi\u00f0 at bakka inn mo\u0301ti rampuni. Men vi\u00f0 eitt fer ein sera kvikur ma\u00f0ur rennandi framvi\u00f0 okkum, og hann ger ikki m\u00e6tari enn at kasta fo\u0301tbo\u0301ltstaskuna hja\u0301 s\u00e6r umbor\u00f0, fyri si\u0301\u00f0ani at gera seg kla\u0301ran at leypa umbor\u00f0 a\u0301 ba\u0301tin. Men ta\u0301 finnur hann u\u0301tav, at ba\u0301turin er ikki vi\u00f0 at fara fra\u0301, men at hann i\u0301sta\u00f0in er vi\u00f0 at leggja at. Hesin leikarin var sera skjo\u0301ta HB-legendan, Gunnar Mohr, sum skuldi inn a\u0301 Toftir at sp\u00e6la dyst mo\u0301ti B68. Haldi, at hinir HB-ararnir, sum sto\u0301\u00f0u og bi\u0301\u00f0a\u00f0u naka\u00f0 aftanfyri, h\u00f8vdu hug at arga hann eitt sindur."}, {"text_idx": "#000019", "text": "A\u0301rini gingu og no\u0301gv a\u0301r eftir ey\u00f0my\u0301kjandi 27-0 tapi\u00f0 i\u0301 piltadeildini, bli\u0301vu nakrir av hesum NSI\u0301-leikarnum st\u00f8rri og sterkari, og vo\u0301ru saman vi\u00f0 fleiri \u00f8\u00f0rum leikarum vi\u00f0 til at byrja eitt sera spennandi ti\u0301\u00f0arsskei\u00f0 hja\u0301 m.a. unglingali\u00f0num hja\u0301 felagnum, sum vann deildina i\u0301 1989 og 1990."}, {"text_idx": "#000020", "text": "Hetta vo\u0301ru serliga leikarar i\u0301 a\u0301rganginum 70, 71, 72 og 73."}, {"text_idx": "#000022", "text": "Ta\u00f0, sum serliga kann sigast um hetta unglingali\u00f0i\u00f0, sum vann FM i\u0301 1989 og 1990, var, at flestu av teimum st\u00f8rstu talentunum go\u0301vust at sp\u00e6la fo\u0301tbo\u0301lt fyrst i\u0301 20-unum."}, {"text_idx": "#000025", "text": "A\u00f0rir sera ey\u00f0sy\u0301ndir leikarar a\u0301 okkara unglingali\u00f0i i\u0301 1989 vo\u0301ru: Jo\u0301an Petur Ludvig og O\u0301lavur Jacobsen. Sera elegantir tekniskir leikarar, sum n\u00e6rum ikki mistu eina temjing. Ta\u00f0 sa\u0301 so sera l\u00e6tt u\u0301t, ta\u0301 i\u00f0 teir fingu ein bo\u0301lt fyri f\u00f8turnar. Ti\u0301verri go\u0301vust teir a\u0301\u00f0renn vaksnamannafo\u0301tbo\u0301lturin ordiliga kom fyri seg."}, {"text_idx": "#000027", "text": "\u201cJan Berg J\u00f8rgensen var besti leikarin yvirh\u00f8vur. Hann kundi leikt a\u0301 einum sera h\u00f8gum st\u00f8\u00f0i um hann ti\u0301mdi. Hann var skjo\u0301tari enn allir. Hann var sterkur. Hann dugdi at avslutta. Hann hev\u00f0i alt\u201d. Man skuldi sja\u0301lvandi ikki gloyma, at Jan eisini hev\u00f0i eitt v\u00e6l skipa\u00f0 li\u00f0 aftanfyri seg, vi\u00f0 einari go\u0301\u00f0ari blanding av talentum og arbei\u00f0smonnum\u201d."}, {"text_idx": "#000028", "text": "Hesir manna\u00f0u unglingali\u00f0i\u00f0 hja\u0301 NSI\u0301, sum vann FM i\u0301 1989:"}, {"text_idx": "#000029", "text": "Vit enda vi\u00f0 einari stuttligari s\u00f8gu fra\u0301 Eystanstevnu a\u0301 sumri 1989:"}, {"text_idx": "#000030", "text": "Vit h\u00f8vdu vunni\u00f0 3-2 a\u0301 KI\u0301 i\u0301 Klaksvi\u0301k i\u0301 einum sera avgerandi dysti. Millum KI\u0301 leikarnar var Todi Jo\u0301nsson. Ma\u0301lskju\u0301ttar hja\u0301 okkum vo\u0301ru: Jo\u0301an Petur Ludvig, Jan Berg J\u00f8rgensen og undirrita\u00f0i. Minnist, at Jo\u0301an Petur og Djo\u0301ni sp\u00e6ldu si\u0301n li\u0301vs dyst a\u0301 avi\u0301kavist verju og mi\u00f0vallarpla\u0301ssinum. Komnir heim til Runavi\u0301kar gekk lei\u00f0in beina lei\u00f0 oman a\u0301 kaj\u00f8ki\u00f0, har stevnuhy\u0301rurin var uppa\u0301 ta\u00f0 h\u00e6gsta."}, {"text_idx": "#000031", "text": "Hv\u00f8r minnist ikki boksibo\u0301ltin, sum var eitt \u201dhit\u201d a\u0301 ymisku bygdastevnum, har ungdo\u0301mar og vaksin, vi\u00f0 at sla\u0301a til bo\u0301ltin, fyri at fa\u0301a hann til \u201ctops\u201d, royndu si\u0301na styrki."}, {"text_idx": "#000032", "text": "Ta\u00f0 vo\u0301ru sera no\u0301gv fo\u0301lk, sum h\u00f8vdu sligi\u00f0 til hendan v\u00e6lsigna\u00f0a bo\u0301lt, og eingin hev\u00f0i megna\u00f0 at sligi\u00f0 hann heilt til tops. Men har var ein su\u00f0ringur, sum enn var kla\u0301rt a\u0301 fyrsta pla\u0301ssi, og li\u0301kasum bara bi\u0301\u00f0a\u00f0i eftir, at hann hev\u00f0i vunni\u00f0 kappingina, og ty\u0301\u00f0iliga reypa\u00f0i av hesum. Men so kom ma\u00f0urin, Kristian Einarsson (Kristian a\u0301 Lotinum), rituvi\u0301kingurin, sum eg i\u0301 mi\u0301num uppv\u00f8kstri upplivdi sum tann likamliga sterkasti perso\u0301nurin, eg nakranti\u0301\u00f0 hev\u00f0i arbeitt saman vi\u00f0. Ta\u00f0 var a\u0301 flakavirkinum, Lynfrost, har vit millum anna\u00f0 arbeiddu i\u0301 lastini, var nu\u0301 komin u\u0301r egningarsku\u0301rinum, ti\u0301 hann hev\u00f0i hoyrt um hendan su\u00f0ringin. I\u0301 si\u0301nari Mammut termotroyggju, byrja\u00f0i hann at f\u00f8rka seg yvir i\u0301mo\u0301ti hesum boksibo\u0301ltinum. Spenningurin \u00f8ktist. Hann smoygdi s\u00e6r fyrst ermarnar upp, a\u0301\u00f0renn hann hann knalla\u00f0i til boksibo\u0301ltin, sum fleyg upp i\u0301 topp."}, {"text_idx": "#000038", "text": "Karl L\u00f8kin ver\u00f0ur komandi a\u0301r at si\u0301ggja a\u0301 mi\u00f0v\u00f8llinum hja\u0301 NSI\u0301. Eisini hevur mi\u00f0verjin, Jens Joensen, longt sa\u0301ttma\u0301lan vi\u00f0 felagi\u00f0. Karl L\u00f8kin var i\u0301 fj\u00f8r ein ty\u0301\u00f0andi part a\u0301 mi\u00f0v\u00f8llinum hja\u0301 I\u0301F, men komandi kappingara\u0301r ver\u00f0ur ta\u00f0 a\u0301 NSI\u0301 mi\u00f0v\u00f8llinum, at U21 landsli\u00f0ssp\u00e6larin fer at stri\u0301\u00f0ast. Eisini stinni mi\u00f0verjin, Jens Joensen, ver\u00f0ur at si\u0301ggja vi\u00f0..."}, {"text_idx": "#000040", "text": "Til ber hja\u0301 fo\u0301lki\u00f0, i\u00f0 ikki hevur m\u00f8guleika at koma a\u0301 Svangaskar\u00f0 at si\u0301ggja dystin. Tryst a\u0301 leinkjuna ni\u00f0anfyri. Her hava \u00f8ll m\u00f8guleika at si\u0301ggja dystin. To\u0301 vo\u0301na vit at fo\u0301lk heldur velur at koma a\u0301 Svangaskar\u00f0 at hyggja eftir dystinum."}, {"text_idx": "#000042", "text": "Dreingir U14 sto\u0301rsigur i\u0301 steypakappingini"}, {"text_idx": "#000043", "text": "Kappingin hja\u0301 NSI\u0301a U14 fo\u0301r av bakkastokki leygardagin 31. Mars. Byrja var vi\u00f0 steypakapping, og mo\u0301tst\u00f8\u00f0uli\u00f0i\u00f0 var I\u0301F u\u0301r Fuglafir\u00f0i Dysturin var sp\u00e6ldur i\u0301 allar fagrasta ve\u00f0ri. Beinanvegin sa\u0301st at okkara vo\u0301ru v\u00e6l betri enn fuglfir\u00f0ingar, og u\u0301rsliti\u00f0 gj\u00f8rdist eisini 25 -1 til NSI\u0301 Ti\u0301 bleiv ta\u00f0 onganti\u0301\u00f0 nakar spenningur. Sigast skal eisini at I\u0301F..."}, {"text_idx": "#000045", "text": "Anders Gerber, ein heilsan til NSI\u0300."}, {"text_idx": "#000046", "text": "K\u00e6re NSI Tusind tak for 2 gode a\u030ar her pa\u030a F\u00e6r\u00f8erne/Runavik. 2 a\u030ar fyldt med gode oplevelser. Nogle vil sta\u030a klarere end andre. Den bedste oplevelse i perioden var helt klart d. 26/8 2017. Den dag og den pr\u00e6station spillerne leverede pa\u030a banen var enesta\u030aende. Ligesom den pr\u00e6station NSI fansene leverede udenfor banen var fremragende...."}, {"text_idx": "#000048", "text": "Stu\u00f0ulsrenning fyri ungdo\u0301msarbei\u00f0i hja\u0301 NSI\u0301 ver\u00f0ur i\u0301 dag kl 18.00"}]